കോഹ്ലിയും രോഹിതും ഓപ്പണര്മാര്, സൂര്യകുമാര് യാദവ് പുറത്ത് ശ്രീശാന്ത് തിരഞ്ഞെടുക്കുന്ന ഇന്ത്യന് പ്ലേയിംഗ് ഇലവന് ഇങ്ങനെ. ലോകമെമ്ബാടുമുള്ള ക്രിക്കറ്റ് പ്രേമികള് മുഴുവന് വലിയ ആകാംക്ഷയോടെ കാത്തിരിക്കുന്ന ഇന്ത്യപാകിസ്ഥാന് മത്സരമാണ് ഇന്ന് ടി20 ലോകകപ്പില് നടക്കാന് പോകുന്നത്. ലോകകപ്പില് ഇതു വരെ പാകിസ്ഥാനോട് പരാജയപ്പെട്ടിട്ടില്ലെന്ന റെക്കോര്ഡ് നിലനിര്ത്താന് ഇന്ത്യയും, ചരിത്രം തിരുത്തിക്കുറിക്കാന് പാകിസ്ഥാനും ഇറങ്ങുമ്ബോള് ദുബായില് പോരാട്ടം പാടിപാറുമെന്നാണ് കരുതപ്പെടുന്നത്. ഇപ്പോളിതാ ഇരു ടീമുകളും തമ്മിലുള്ള പോരാട്ടത്തിന് മുന്പ്, മത്സരത്തില് ഇന്ത്യയുടെ പ്ലേയിംഗ് ഇലവന് എങ്ങനെ വേണമെന്ന് ചൂണ്ടിക്കാട്ടി രംഗത്തെത്തിയിരിക്കുകയാണ് 2007 ലെ പ്രഥമ ടി20 ലോകകപ്പ് നേടിയ ഇന്ത്യന് ടീമിനൊപ്പമുണ്ടായിരുന്ന മലയാളി പേസര് എസ് ശ്രീശാന്ത്. ക്രിക്കറ്റ് വെബ്സൈറ്റായ ക്രിക്കറ്റ് അഡിക്ടറിനോട് സംസാരിക്കവെയായിരുന്നു പാകിസ്ഥാനെതിരായ പോരാട്ടത്തിനുള്ള ഇന്ത്യന് സാധ്യതാ ഇലവനെ ശ്രീ തിരഞ്ഞെടുത്തത്. പാകിസ്ഥാനെതിരായ മത്സരത്തില് നായകന് വിരാട് കോഹ്ലിയും, ഉപനായകന് രോഹിത് ശര്മ്മയും ചേര്ന്ന് ഇന്ത്യന് ബാറ്റിംഗ് ഓപ്പണ് ചെയ്യണമെന്നാണ് ശ്രീശാന്ത് പറയുന്നത്. നിലവില് ടീമിന്റെ ഓപ്പണറായി കളിച്ചു കൊണ്ടിരിക്കുന്ന കെ എല് രാഹുലിനെ മൂന്നാം നമ്ബരിലാണ് ശ്രീശാന്ത് ചൂണ്ടിക്കാട്ടുന്നത്. ഋഷഭ് പന്ത്, ഹാര്ദിക് പാണ്ട്യ, ഇഷാന് കിഷന്, രവീന്ദ്ര ജഡേജ എന്നിവരെ പിന്നാലെയുള്ള ബാറ്റിംഗ് സ്ഥാനങ്ങളിലേക്ക് തിരഞ്ഞെടുക്കുന്ന ശ്രീശാന്ത്, മികച്ച ഫോമിലുള്ള സൂര്യകുമാര് യാദവിനെ പ്ലേയിംഗ് ഇലവനിലേക്ക് പരിഗണിച്ചില്ല എന്നതാണ് ശ്രദ്ധേയം. ഭുവനേശ്വര് കുമാര്, മൊഹമ്മദ് ഷാമി, ജസ്പ്രിത് ബുംറ എന്നിവരെ പേസ് ബൗളര്മാരായും, നിഗൂഢ സ്പിന്നര് വരുണ് ചക്രവര്ത്തിയെ ടീമിലെ സ്പെഷ്യലിസ്റ്റ് സ്പിന്നറായും ശ്രീശാന്ത് പ്ലേയിംഗ് ഇലവനില് ഉള്പ്പെടുത്തിയിട്ടുണ്ട്.